અર્જુન ભગતના જીવન વિશેની એક જ વાત એવી જાણવા મળી છે કે સત્સંગી માત્રને પ્રેરણા લેવા જેવી છે. એક સમયે અર્જુન ભગત ગાયો ચરાવતા હતા ત્યાં અચાનક એક દીપડાએ ગાય ઉપર હુમલો કર્યો. ત્યારે આ સહજાનંદી સિંહે ગાયને બચાવતા દીપડાં પર વાર કર્યો. મોટો પથ્થર લઈને માથા પર ઘા કર્યો અને ત્યાં જ દીપડો મરી ગયો. ત્યારે તેમને આનંદને બદલે દુઃખ થયું. તેમનું હૈયું કંપી ઉઠ્યું. શ્રીહરિએ તો મચ્છર સરખા જીવની હિંસા કરવાની પણ ના પાડી છે ને મારાથી તો આ અતિ મોટા જીવની હિંસા થઈ ગઈ. મે અતિ મોટુ પાપ કર્યું છે. આમ માનીને મૂંઝાઈ ગયા.